15. 4. 92 De Furopæiske Fællesskabers Tidende Nr. L 101/53 RÅDETS FORORDNING (EØF) Nr. 945/92 af 14, april 1992 om forhindring af levering af visse varer og tjenesteydelser til Libyen RÅDET FOR DE EUROPÆISKE FÆLLESSKABER HAR — ud fra følgende betragtninger : De Forenede Nationers Sikkerhedsråd traf på grundlag af kapitel VII i De Forenede Nationers Pagt ved resolution 748 (1992) af 31. marts 1992 beslutning om en række foranstaltninger, som alle stater skal træffe over for Libyen fra den 15. april 1992 for at få dette land til at efter- komme resolution 731 (1992) af 21. januar 1992; disse foranstaltninger omfatter en selektiv embargo i handelen med Libyen, herunder handel på grundlag af bestående rettigheder og forpligtelser forud for den 15. april 1992 ; under disse omstændigheder skal denne specifikke hande!l mellem Fællesskabet og Libyen forby- des; Fællesskabet og dets medlemsstater, forsamlet inden for rammerne af Det Politiske Samarbejde, har udtalt, at de fuldt ud støtter de foranstaltninger, som Sikkerhedsrådet har vedtaget ; Fællesskabet og dets medlemsstater er enige om at anvende et EF-instrument for at sikre ensartet anvendelse i hele Fællesskabet af visse af disse foranstaltninger ; denne forordning bør ikke påvirke lufttransportydelser, for så vidt disse er begrundet i væsentlige humanitære behov ; under henvisning til Traktaten om Oprettelse af Det Europæiske Økonomiske Fællesskab, særlig artikel 113, og under henvisning til forslag fra Kommissionen — UDSTEDT FØLGENDE FORORDNING : Artikel 1 1. Medlemsstaterne nægter ethvert fly tilladelse til at starte eller lande i eller overflyve deres område, hvis flyet skal lande eller er startet i Libyens område. 2. Der bør dog gives tilladelse, når den pågældende flyvning på grund af væsentlige humanitære behov er blevet godkendt af det udvalg, der er nedsat ved paragraf 9 i resolution 748 (1992) vedtaget af De Forenede Nationers Sikkerhedsråd. 3. Alle Libyan Arab Airlines' kontorer forbydes at virke. Artikel 2 Det er forbudt direkte eller indirekte at levere følgende : — fly og flykomponenter til Libyen — maskinteknisk eller vedligeholdelsesservice af libyske fly eller flykomponenter — certificering af libyske flys luftdygtighed — betaling af nye fordringer på grundlag af bestående forsikringskontrakter for libyske fly — ny direkte forsikring af libyske fly. Artikel 3 Artikel 1 og 2 finder anvendelse uanset rettigheder eller forpligtelser i medfør af internationale aftaler, kontrakter, licenser eller tilladelser, som er indgået eller indrømmet før den 15. april 1992. Artikel 4 Denne forordning finder anvendelse på aktiviteter, der udføres i eller fra Fællesskabets område, herunder også dets luftrum, eller ved hjælp af fly eller skibe, der fører en medlemsstats flag, eller af statsborgere i medlemsstaterne. Artikel 5 Denne forordning træder i kraft på dagen for offentliggø- relsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlems- stat. Udfærdiget i Bruxelles, den 14. april 1992. På Rådets vegne Jozo PINHEIRO Formand